**«Нұрлы жол» ИДМБ қаражатын тиімді пайдалану «Нұр Отан» партиясы Фракциясы жанындағы Комиссиясының бақылауында**

**2018 жылғы 20 қарашада** «Нұр Отан» партиясының Қазақстан Республикасы Парламенті Мәжілісіндегі Фракциясы жанындағы «Индустриалдық, энергетикалық инфрақұрылымды дамыту, шағын және орта бизнес пен іскерлік белсенділікті қолдау» бағыты бойынша Комиссия отырысы өтті. Күн тәртібінде «Нұрлы жол» инфрақұрылымды дамытудың 2015-2019 жылдарға арналған мемлекеттік бағдарламасы аясында индустриалдық, энергетикалық инфрақұрылым жобаларын іске асыру барысы және кәсіпкерлік субъектілерін қолдауға бағытталған бюджет пен Ұлттық қор қаражатын тиімді пайдалану туралы (2017 жыл мен 2018 жылғы 9 ай қорытындысы бойынша) мәселесі қаралды. Комиссияға төрағалық еткен Комиссия төрағасы, ҚР Парламент Мәжілісінің Экономикалық реформа және өңірлік даму комитетінің төрағасы, ҚР Парламент Мәжілісіндегі «Нұр Отан» Фракциясы Жетекшісінің орынбасары Н.Сабильянов.

Комиссия отырысына Парламент Мәжілісінің депутаттары – парламенттік Фракция мүшелері, «Бәйтерек» Ұлттық басқарушы холдингі» АҚ атқарушы директоры – Басқарма мүшесі Е.Хамитов, «Самұрық Қазына» Ұлттық әл-ауқат қоры» АҚ-ның Даму жөніндегі департаментінің директоры – Басқарма мүшесі Е.Тұтқышев, «Қазақстанның даму банкі» АҚ басқарушы директоры С.Кежебаева, «Даму» Кәсіпкерлікті дамыту қоры» АҚ басқарушы директоры М.Рымжанов, «Karabatan Utility Solutions» ЖШС Басқарма төрағасының орынбасары М.Уәли, «KTZ Express» АҚ Бас директорының биснесті дамыту жөніндегі орынбасары, «Қорғас – Шығыс қақпасы» Басқарушы компаниясы» АҚ-ның Бас директоры М.Баймұханбетов, «Нұр Отан» партиясы Орталық аппаратының және ҚР Мәжілісіндегі партия Фракциясы аппаратының жауапты қызметкерлері қатысты.

«Бәйтерек» Ұлттық басқарушы холдингі» АҚ-ның атқарушы директоры – Басқарма мүшесі Е.Хамитов пен «Самұрық Қазына» Ұлттық әл-ауқат қоры» АҚ-ның Даму жөніндегі департаментінің директоры – Басқарма мүшесі Е.Тұтқышев мемлекеттік бағдарламаның жүзеге асырылуы жөнінде баяндама жасады.

Мәжіліс депутаттары – Комиссия мүшелері «Нұрлы жол» ИДМБ аясында жеңілдетілген кредит алған кәсіпкерлік субъектілердің қаражатты тиімді пайдалану, кәсіпкерлік субъектілерінің бюджетке салық төлемеу, бюджеттік қаражаттың пайдаланылуына тиімді мониторинг жүргізу, сондай-ақ Атырау облысындағы «Ұлттық индустриалдық нефтехимиялық технопаркі» Арнайы экономикалық аймақтың инфрақұрылым объектілерін салу» жобасын жүзеге асыруға бағытталған бюджеттік қаражатты тиімді пайдалану, АЭА-ты кәсіпкерлік субъектілерімен – қатысушылармен толықтыру және тағы басқа мәселелерді көтерді.

Комиссия отырысының қорытындысы бойынша уәкілетті органдар мен квазимемлекеттік секторының субъектілеріне тиісті ұсыныстар қабылданды.